แอลเอชแบงก์เปิดแลกธนบัตรที่ระลึก31ต.ค.
ธนาคารแลนด์ แอนด์ เฮ้าส์ เปิดจ่ายแลกธนบัตรที่ระลึก 84 ปี วันที่ 31 ต.ค.นี้เฉพาะที่สำนักงานใหญ่
28 ต.ค. 2559

ธนาคารแลนด์ แอนด์ เฮ้าส์ เปิดจ่ายแลกธนบัตรที่ระลึก 84 ปี วันที่ 31 ต.ค.นี้เฉพาะที่สำนักงานใหญ่ธนาคารแลนด์ แอนด์ เฮ้าส์  (LH Bank) รายงานว่า ได้รับการจัดสรรธนบัตรที่ระลึกเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 จากธนาคารแห่งประเทศไทย ชนิดราคา 100 บาท จ่ายแลกพร้อมแผ่นบรรจุในราคา 200 บาท มาจำนวนหนึ่ง โดยจะเปิดให้จ่ายแลกธนบัตรที่ระลึกเฉพาะที่ ธนาคารแลนด์ แอนด์ เฮ้าส์  สำนักงานใหญ่ อาคารคิวเฮ้าส์ ลุมพินี  ในวันจันทร์ที่ 31 ตุลาคม 2559 ตั้งแต่เวลา 8.30 -16.30 น.เป็นต้นไปหรือจนกว่าธนบัตรหมด และจำกัดการจ่ายแลกท่านละไม่เกิน 1 ชุด ให้แก่ลูกค้าและประชาชน เพื่อน้อมรำลึกในพระมหากรุณาธิคุณอย่างหาที่สุดมิได้